Urdu federal san’at, fan va texnologiya universiteti

Urdu federal sanʼat, fan va texnologiya universiteti (, FUUAST) – asosiy qismi Pokistonning Islomobod shahrida joylashgan davlat universiteti. Universitetda ikkita kampus mavjud. Markaziy kampus Islomobodda, ikkinchi kampus esa Karachida joylashgan. Universitetning maʼmuriyati va diplom berish boʻlinmalari hozirda Karachida joylashgan boʻlib, shuningdek, universitetning bosh qarorgohi vazifasini bajaradi. Universitet bakalavriat va magistratura bosqichlarida keng koʻlamli oʻquv dasturlarini taklif etadi. Ilmiy-tadqiqot faoliyati asosan san’at, tillar, muhandislik, ijtimoiy fanlar va falsafa sohalarida olib boriladi. Hozirgi kunda taxminan 13 500 talaba tahsil olayotgan FUUAST mamlakatdagi yirik oliy taʼlim muassasalaridan biri hisoblanadi. Bundan tashqari, Pokiston Oliy taʼlim komissiyasi tomonidan „Umumiy toifa“dagi oliy oʻquv yurtlari ichida top 10 talikka kiritilgan.
Universitet tillar boʻyicha taʼlim beruvchi kam sonli oliy taʼlim muassasalaridan biri sifatida oʻziga xos oʻringa ega. Shuningdek, tillar, muhandislik, falsafa, tabiiy fanlar, tibbiyot va ijtimoiy fanlarni rivojlantirish yoʻlidagi ilmiy tadqiqotlar olib borishi bilan shuhrat topgan. Bundan tashqari, universitet turli akademik sohalar boʻyicha xalqaro standartlarga mos keladigan ilmiy tadqiqotlar va ishlanmalarni taklif etish bilan bir qatorda, moliyaviy jihatdan ham hamyonbop ekani bilan tanilgan.

 Tarixi 
Urdu kolleji dastlab 1949-yilda Urdu tilining otasi Maulvi Abdul Haq tomonidan taʼsis etilgan. Keyinchalik, 2002-yil 13-noyabrda prezident farmoni bilan bu kollej universitet maqomini oldi va Pokistonda asosan urdu tilida taʼlim beradigan birinchi universitetga aylandi. U Karachidagi Urdu federal sanʼat kolleji va Urdu federal fan kollejini birlashtirish natijasida tashkil topgan. Pirzada Qosim Raza Siddiqui 2002-yilda Urdu federal universitetining birinchi vitse-kansleri etib tayinlandi. Prezident Pervez Musharraf esa universitetning birinchi kansleri boʻldi.

 Kampuslari va fakultetlari 
Universitetda uchta yirik kampus va koʻplab fakultetlar bor:
 Abdul Haq kampusi – Karachi shahridagi Baba-e-Urdu Roadda joylashgan (avvalgi nomi Urdu federal sanʼat kolleji).
 Gulshan kampusi – Karachi shahrining Universitet koʻchasi Gulshan-e-Iqbal hududida joylashgan (avvalgi nomi Urdu federal fan kolleji).
 Islomobod kampusi – dastlab 2003-yilda Islomobod yaqinida tashkil etilgan boʻlib, keyinchalik Kuri Model qishlogʻi, Mozah Mohrian, 5B, Bahria anklav yoʻli yaqiniga koʻchirildi.

Abdul Haq kampusi
 Islomshunoslik
 Jahon dinlari
 Biznesni boshqarish
 Hisob
 Iqtisodiyot
 Taʼlim
 Ingliz tili
 Umumiy tarix
 Xalqaro munosabatlar
 Islom tarixi
 Huquq
 Ommaviy kommunikatsiya
 Pokistonshunoslik
 Siyosatshunoslik
 Psixologiya
 Ijtimoiy ish
 Sindhi tili
 Urdu tili

Gulshan kampusi
 Biznesni boshqarish
 Savdo
 Iqtisodiyot
 Huquq
 Biokimyo
 Botanika
 Biotexnologiya
 Kimyo
 Kompyuter fanlari
 Atrof-muhit fanlari
 Geografiya
 Geologiya
 Matematika
 Mikrobiologiya
 Farmatsevtika
 Farmatsevtik kimyo
 Farmakognoziya
 Farmakologiya
 Fizika
 Statistika
 Zoologiya

Islomobod kampusi
 Amaliy fizika
 Biznesni boshqarish
 Kompyuter fanlari
 Elektr muhandisligi
 Urdu tili
 Iqtisodiyot
 Matematika
 Ommaviy kommunikatsiya
 Ingliz tili
 Xalqaro siyosat

 Galereya 

 Manbalar 

 Havolalar 

 FUUAST Karachi campus official website
 FUUAST Islamabad campus official website

Turkum:Urdu federal universiteti
Turkum:Universitetlar